Everything I Didn't Say

Everything I Didn't Say (בעברית: כל מה שלא אמרתי) הוא אלבום האולפן השני של הזמרת-יוצרת האנגלייה אלה הנדרסון. האלבום יצא לאור ב-11 במרץ 2022, על ידי חברות התקליטים אסיילום רקורדס, וורנר מיוזיק גרופ ומייג'ור טומ'ס. זהו האלבום הראשון באורך מלא של הנדרסון מאז אלבום הבכורה שלה Chapter One (2014). במקור האלבום תוכנן לצאת בשנת 2016, אך הנדרסון עברה מחברת התקליטים סייקו מיוזיק. לאחר תקופה בה חלתה, וחתימה על חוזה חדש עם מייג'ור טומ'ס, הנדרסון הוציאה מספר שירים עצמאיים כמו גם שיתופי פעולה עם אמנים אחרים.

ההקלטות של Everything I Didn't Say נערכו לאורך 2016 עד 2021 בעיקר בלונדון ובממלכה המאוחדת, אך גם בסטוקהולם ולוס אנג'לס, במהלכו הקליטו כ-400 שירים. כל שיר עוסק בסיפור בחייה של הנדרסון. המילים עוסקות במגוון נושאים כדוגמת: אהבה, שברון לב, בריאות נפשית וגילוי עצמי, על רקע מוזיקלי של כלי נגינה אלקטרוניים ומסורתיים. הזמר-יוצר האנגלי טום גרנן והזמר-יוצר האמריקאי מיקי אקו משתתפים באלבום, יחד עם הפקה וכתיבה משותפת של ג'יימס ארתור, TMS, ג'ורדן ריילי, אל שוקס וריצ'רד "ביף" סטנארד.

מתוך האלבום יצאו הסינגלים "Let's Go Home Together" (ביחד עם גרנן) ו-"Brave", כמו גם שיר הנושא, שהופץ כסינגל שיווקי. "Let's Go Home Together" דורג במקום העשירי במצעד הסינגלים הבריטי וקיבל מעמד פלטינה על ידי איגוד תעשיית ההקלטות הבריטי (BPI).

רקע 
בעקבות יציאת סינגל הבכורה שלה שזכה להצלחה במצעד הסינגלים הבריטי, "Ghost" בשנת 2014, ויציאתו של אלבום הבכורה שלה Chapter One (2014) שדורג במקום ה-11 במצעד, הנדרסון יציאה לסיבוב הופעות הנקרא "Chapter One on Tour" באוקטובר ונובמבר 2015. לפני תחילתו באפריל 2015, אישרה הנדרסון שהקליטה מוזיקה חדשה עם דני או'דונוהיו, סולן הלהקה האירית דה סקריפט, שציין כי הקליט מוזיקה עם הנדרסון. הדבר אירע פחות משנה לאחר שהסינגל "Ghost" דורג בראש מצעד הסינגלים הבריטי במשך ארבעה שבועות וזכה להצלחה בין-לאומית. במהלך ריאיון עם ג'ורג' גריפית'ס, האחראי על חברת המצעדים הרשמית, חשפה הנדרסון מדוע היה פער גדול בין אלבומה הראשון והשני, והסבירה שחלק מהפער נבע מעיבוד רמת ההצלחה שהשיגה בגיל צעיר. הנדרסון אמרה: "הופעתי וקדמתי את האלבום במשך זמן רב, כשהייתי בשנות ה-20 לחיי הבנתי שאני לא יודעת איפה הבית. לא הייתה לי ספה, לא יכולתי לנהוג. הייתי צריכה לחיות, וזו אחת הסיבות לכך שלקחתי צעד אחורה". הנדרסון דיברה על חרדה שחוותה, שכללה אשפוז לאחר שחוותה התקף חרדה. היא סיפרה למגזין "לאיוונינג סטנדרד" שהיא לא יכלה להוציא את האיטרציה המקורית של אלבומה השני, "הייתי כל כך אבודה מבחינת מי שהייתי כאדם, שלא הייתי מוכנה להוציא אותו".

הקלטה והפקה 

לדברי הנדרסון, היא כתבה כמעט 400 שירים לאלבום ורצתה להלחין רשימה דמוית יומן, כאשר כל שיר מספר סיפור ו"חלק אחר" מחייה. לאחר יציאת האלבום, היא הסבירה שהיא רוצה שהקהל יבין ת כל מה שקרה מאז אלבומה הראשון, ללא קשר אם זה. ההקלטות התקיימו באולפני הקלטות שונים ובמקומות שונים ברחבי העולם, כולל בברייטון ובלונדון בבריטניה, בסטוקהולם (שוודיה) וארצות הברית. על אף שהפקות האלבום שני החלו כבר בשנת 2016, בשנת 2018 נחשף כי הנדרסון עזבה את חברת התקליטים שלה סייקו מיוזיק. התקשורת דיווחה שההחלטה הייתה הדדית, ופורסמה הצהרה שקבעה: "השתיים הרגישו שנדרש שינוי כיוון לאחר הפער בין יציאת האלבום הראשון ועד השני".

מאוחר יותר, התברר כי הנדרסון וסייקו מיוזיק למעשה נפרדו בשנת 2017 על רקע ההכנות שלה למוזיקה חדשה. לאחר מכן, הנדרסון המשיכה והוחתמה על חוזה הקלטות חדש בשנת 2018 עם מייג'ור טומ'ס, חברת תקליטים בבעלות הלהקה הבריטית רודימנטאל שבבעלות אסיילום רקורדס. חלק מהשירים המקוריים לאלבום שהקולטו בחסות סייקו מיוזיק כללו את "Let's Go Home Together" ו-"Ugly"; שירים אחרים כמו "Bones", "Red Roses" ו-"Hard to Love" לא נכללו באלבום על אף שבוצעו במהלך הופעות חיות והופעות שונות לפני ההקלטות של Everything I Didn't Say. באותו הזמן, הנדרסון יצאה לסיבוב הופעות עם רודימנטאל שכלל שתי הופעות סולד-אאוט באלכסנדרה פאלאס.

שם ועטיפה 

במהלך הפקת האלבום, נשקל שמו של Chapter Two; זה היה הופך את אלבומה השני של הנדרסון להמשך ישיר והמשך לאלבום הבכורה שלה, Chapter One (2014). במהלך ריאיון שאירע לקראת יציאת האלבום, הנדרסון סיפרה לחברת המצעד הרשמית מדוע החליטה להתנגד לכך, ואמרה "כתבתי את Chapter One ב-18 חודשים כשהייתי נערה. זה לא רק Chapter Two. זה ספר שלם! לא רציתי ללכוד את עצמי [בשמות של אלבומים]. הייתי מוציא את Chapter 85 בשנות ה-80 לחיי, ואף אחד לא רוצה להאזין לזה". במהלך מסיבת האזנה לאלבום עם מעריצים בדיזר, אמרה הנדרסון שהיא גם שקלה לקרוא לאלבום Northern Lights, על שם שיר נוסף באלבום, אבל חששה שהמעריצים יחשבו שזה על הזוהר הקוטב. במהלך תהליך בחירת השם, הנדרסון שיקפה שהיא התדיינה הרבה והאלבום התמקד מאוד במילים. בהמשך לכך, סיפרה: "האלבום הוא האמת שלי, כל מה שרציתי להגיד" מה שהוביל לשמו של Everything I Didn't Say.

רשמת חנויות HMV הבריטיות הנפיקה גרסה בלעדית של האלבום עם עטיפה שונה; גרסת HMV כוללת רקע בצבע ורוד וכתום בניגוד לרקע הסגול בגרסאות הסטנדרטיות של האלבום. Everything I Didn't Say יצא לאור ב-11 במרץ 2022 בהוצאת חברות התקליטים מייג'ור טומ'ס, אסיילום רקורדס וגם חברת התקליטים וורנר מיוזיק גרופ. האלבום יצא בפורמטים של תקליטור, קלטת שמע, סטרימינג והורדה דיגיטלית. גרסאות שונות שלו כללו בגדים, והיו זמינות לרכישה דרך אתר האינטרנט הרשמי של הנדרסון.

הוצאה וקידום

סינגלים 
ב-19 בפברואר 2021, יצא לאור הסינגל המוביל מתוך האלבום "Let's Go Home Together", ביחד עם הזמר טום גרנן. גם השיר וגם הקליפ הושפעו ממגפת הקורונה, כאשר הנדרסון אישרה זאת בריאיון לרדיו היטס, ואמרה שזו הייתה אותה "הרגשה של בילוי לילי והדמויות שאתה פוגש בפאב, משהו שלא חווינו הרבה בשנה האחרונה". רמיקסים רשמיים לשיר שנעשו בידי לוקה שריינר, צ'רלי הדג'ס ואדי קרייג, מוטי, מייג'יסטיק ומדסים יצאו גם הם לקידום השיר. בהמשך לכך, יצא לאור גרסה אקוסטית וגרסה דו-לשונית של "Let's Go Home Together" בצרפתית ובאנגלית עם הזמר הצרפתי אלל, בשם "On Se Comprend Sans Parler". "Let's Go Home Together" דורג במקום העשירי במצעד הסינגלים הבריטי ובמקום ה-11 במצעד הסינגלים האירי. ב-15 באוקטובר 2021, השיר קיבל מעמד פלטינה על איגוד תעשיית ההקלטות הבריטי (BPI), עבור מכירות של 600,000 יחידות (כולל מכירות יחידות וסטרימינג) במדינה. באפריל 2022, "Let's Go Home Together" היה מועמד לפרס פרסי אייבור נובלו עבור "השיר הטוב ביותר מבחינה מוזיקלית ולירית" בטקס פרסי Ivor Novello לשנת 2022.

ב-3 בינואר 2022, הנדרסון דיברה על סינגל חדש, "Brave". ב-7 בינואר 2022 "Brave" הופץ לצד הקליפ שלו, בנוסף לשם האלבום וההכרזה ש-Everything I Didn't Say יופץ ב-11 במרץ 2022. הקליפ מציג "אם חד-הורית נאבקת כדי לשמור עליה ועל בנה הפעוט כל יום". "Brave" הוקדש לחברתה של הנדרסון, פייג' דוגאל, שנפטרה יום לפני יציאתו. הוא דורג במקום ה-40 במצעד הסינגלים החמים של ניו זילנד וה-42 במצעד הסינגלים הבריטי.

שירים אחרים 
במהלך הספירה לאחור לצאת האלבום, שיר הנושא "Everything I Didn't Say" יצא לאור כסינגל שיווקי שבוע לפני יציאת האלבום עצמו. הופעה אקוסטית שהוקלטה קודם-לכן, יצאה לאור באותו היום והועלתה לעמוד היוטיוב של הנדרסון. ב-25 במרץ 2022, שבוע לאחר יציאת האלבום, הנדרסון הוציאה מיני-אלבום הנקרא . המיני-אלבום כלל שלוש גרסאות אקוסטיות של "Ugly" ,"Brave" ו-"Everything I Didn't Say". שבוע לאחר מכן, יצא גם הרמיקס לשיר "Ugly" על ידי המפיק המוזיקלי מאדיסם, לצד הגרסה האקוסטית והשנייה.

סיבובי הופעות ושיווק 
הנדרסון וגרנן הופיעו יחד וביצעו את השיר "Let's Go Home Together" ביום יציאתו בתוכנית The Graham Norton Show ב-19 בפברואר 2021. הצמד גם ביצע את השיר בתוכנית The One Show ב-26 במרץ 2021. מאוחר יותר, ב-2 באפריל 2021, הנדרסון הופיעה בתחנת הרדיו האירית iRadio, שם היא דיברה על שיתוף הפעולה וכיצד הוא נוצר עם גרנן. בינואר 2022 הופיעה הנדרסון בתחנת הרדיו קנט, KMFM כדי לקדם את השיר "Brave" והאלבום עצמו. הנדרסון הוזמנה גם להופיע על סיפונה של אוניית השייט החדשה של Virgin Voyages ב-25 בפברואר 2022. ב-16 במרץ 2022, הצטרפה לג'ס איזאט לשיחה על היצירה של Everything I Didn't Say בתוכנית, Iszatt The Record Club. במהלכה, ענתה על שאלות בשידור חי. היא הופיעה "בחדר הפסנתר" של BBC רדיו 2 ב-12–13 במרץ 2022. בהמשך, הופיעה בתחנת הרדיו 702 של יוהנסבורג ב-2 באפריל, במטרה לקדם את האלבום שלה.

באוגוסט 2021, הלהקה האירית דה סקריפט הכריזה על סיבוב הופעות של הלהיטים הגדולים ביותר שלה "Tales from the Script", עם הנדרסון כמופע חימום ברחבי בריטיניה, אירלנד, בלגיה והולנד מ-15 במאי 2022 ועד 15 ביוני 2022.

בפברואר 2022 הכריזה הנדרסון על סיבוב ההופעות הראשון שלה מזה שבע שנים, לקידום אלבום האולפן שלה Everything I Didn't Say. הנדרסון אישרה כי סיבוב ההופעות יתקיים בשמונה מקומות ברחבי הממלכה המאוחדת. אף על פי שסיבוב ההופעות תוכנן רק להיות רק בממלכה המאוחדת, הנדרסון הביעה רצון לקדם את האלבום באמצעות סיבוב הופעות שאירע ברחבי אירופה ושאר העולם.

רשימת רצועות

מיקומי שיא

היסטוריית יציאות לאור

קישורים חיצוניים

הערות שוליים

אלבומי 2022
אלבומי אלה הנדרסון
אלבומים באנגלית
אלבומים שהופקו על ידי ריצ'רד סטאנרד
אלבומי חברת אסיילום רקורדס